open-index/open-wikipedia-markdown huggingface dataset:
Karme-groep

duimnael|regs|250px|Die diagram vergelyk die wentelbaan-eienskappe en relatiewe grootte van die mane van die Karme-groep. Die horisontale as illustreer hul gemiddelde afstand van Jupiter af, die vertikale as hul wentelbaan-inklinasie en die sirkels hul relatiewe grootte.

Die **Karme-groep** is ’n groep onreëlmatige mane van Jupiter waarvan die wentelbane ooreenstem met dié van die maan Karme en wat waarskynlik dieselfde oorsprong het.

## Eienskappe 
Die voorwerpe in die groep se afstand van Jupiter is in die omgewing van 22,9 en 24,1 gigameter. Hulle het ’n inklinasie van tussen 164,9° en 165,5° en ’n eksentrisiteit van tussen 0,23 en 0,27 (met een uitsondering). Die vernaamste lede van groot tot klein is:
* Karme
* Taigete
* Eukelade
* S/2003 J 5
* Chaldene
* Isonoë
* Kalike
* Erinome
* Aitne
* Kale
* Pasiteë
* S/2003 J 9
* S/2003 J 10

Die Internasionale Astronomiese Unie (IAU) gee name wat op "e" eindig aan die mane in dié groep.

## Oorsprong 
Die ooreenkomste tussen dié mane se eienskappe dui daarop dat hulle een voorwerp was wat opgebreek het tydens ’n botsing. Die voorwerp was waarskynlik amper so groot soos Karme, met ’n deursnee van sowat 46&nbsp;km. Karme bestaan uit sowat 99% van die oorspronklike massa.

Verdere steun vir dié teorie kom van die eenderse kleur van die mane: almal is ligrooi en het infrarooi spektra, nes D-tipe asteroïdes. Dié data stem ooreen met ’n stam-asteroïde uit die Hilda-familie asteroïdes of ’n trojaanasteroïde.

## Verwysings 
15px Hierdie artikel is vertaal uit die Engelse Wikipedia
Ananke-groep

duimnael|250px|Die diagram vergelyk die wentelbaan-eienskappe en relatiewe grootte van die mane van die Ananke-groep. Die horisontale as illustreer hul gemiddelde afstand van Jupiter af, die vertikale as hul wentelbaan-inklinasie en die sirkels hul relatiewe grootte.

Die **Ananke-groep** is ’n groep onreëlmatige mane van Jupiter waarvan die wentelbane ooreenstem met dié van die grootste maan in die groep, Ananke, en wat waarskynlik dieselfde oorsprong het.

Die mane se afstand van Jupiter is in die omgewing van 19,3 en 22,7 gigameter. Hulle het ’n inklinasie van tussen 145,7° en 154,8° en ’n eksentrisiteit (afwyking) van tussen 0,02 en 0,28. Die vernaamste lede van groot tot klein is:
* Ananke
* Praxidike
* Iocaste
* Harpalyke
* Thyone
* Euanthe
* Euporie

Die Internasionale Astronomiese Unie (IAU) gee name wat op "e" eindig aan die mane in dié groep.

## Oorsprong 
Die Ananke-groep het vermoedelik ontstaan tydens ’n botsing van ’n asteroïde wat in Jupiter se wentelbaan vasgevang is. Die oorspronklike voorwerp was vermoedelik so groot soos Ananke, wat die grootste deel van die oorspronklike massa behou het. Drie van die mane het ook dieselfde grys kleur, terwyl Ananke self op die grens tussen grys en ligrooi is.

## Verwysings 
: *15px Hierdie artikel is vertaal uit die Engelse Wikipedia*
Temisto (maan)

**Temisto** (Grieks: Θεμιστώ), ook bekend as **Jupiter XVIII**, is ’n klein maan van Jupiter. Dit is in 1975 ontdek, toe verloor en in 2000 herontdek. Dit is een van Jupiter se onreëlmatige mane wat nie deel van ’n groep is nie.

## Verwysings
Karpo (maan)

**Karpo** (Grieks: Καρπώ), ook bekend as **Jupiter XLVI**, is ’n maan van Jupiter. Dit is in 2003 deur ’n span onder Scott S. Sheppard ontdek en aanvanklik S/2003&nbsp;J&nbsp;20 genoem. Dit het sy huidige naam vroeg in 2005 gekry.

Dit is een van Jupiter se onreëlmatige mane wat nie deel van ’n groep is nie.

## Verwysings
Johan van der Merwe

**Johan van der Merwe** (1950 - 2012) was 'n Afrikaanse akteur. Hy het die rol van Jan in Nommer asseblief, een van die eerste Afrikaanse TV-reekse, vertolk. Hy het ook in rolprente soos Lipstiek Dipstiek en Hoofmeisie opgetree en was die stem van die verkleurmannetjie in *Nuustak*.  Van der Merwe het ook die rol van Gert Lubbe in Radio Sonder Grense se *Stralerjakkers* vertolk.

Van der Merwe is op die ouderdom van 62 oorlede. Hy is 'n maand vantevore in die hospitaal opgeneem na 'n hartaanval wat erge skade aan sy hartspier aangerig het. Hy laat 'n seun, 'n dogter, twee kleinkinders asook 'n lewensmaat agter.

## Filmografie 
* Rienie, 1980
* Nommer asseblief, 1981
* Lipstiek Dipstiek, 1994
* *Catch a Fire*, 2006 as die polisieman van die sekuriteitsdiens
* *Jozi-H*, 2006-2007 (TV-reeks; mediese drama)
* Hoofmeisie, 2011 as Johan Gouws
* *Parys Parys*, as Oom Tjoppie die TV-komediereeks op kykNET, 2012
* Verraaiers, 2013 as Neethling (postuum uitgereik)

## Verwysings 
## Eksterne skakels 
* Van der Merwe se Facebook-blad
Domesday Book

[duimnael|regs|'n Bladsy uit die *Domesday Book* wat aan Warwickshire gewy is. Ook [Birmingham word gelys, waarby sy waarde destyds op slegs £1 beraam is]]
Die ***Domesday Book*** is 'n nasionale register van bates wat volgens 'n opname in Engeland en dele van Wallis, in 1086 saamgestel is. Dit word tans in die Verenigde Koninkryk se Nasionale Argiewe te Kew in Suidwes-Londen bewaar. 'n Kopie van die boek word hier in 'n spesiale uitstallingsaal vertoon.

Die opname van bates is in opdrag van Willem die Veroweraar gemaak, soos in die Angel-Saksiese Kroniek (*Anglo-Saxon Chronicle*) vermeld word: "Terwyl hy die Kersfees van 1085 in Gloucester deurgebring het, het Willem oorleg gepleeg met sy raadgewers en mans na alle dele van Engeland uitgestuur om vas te stel hoeveel grond en vee in besit van elke grondeienaar was, en om die waarde daarvan te bepaal."

Een van die hoofdoelwitte van die opname was om te bepaal watter vaste bates in besit van onderdane was en watter belasting onder Willem se voorganger, koning Eduard die Belyer, betaal is. Die beoordelings en berekeninge van die opnemers was finaal - wat ookal in die boek as materiële besittings gelys is en watter waardes daarin vasgestel is, was wettelik, en besware of appèlle is nie eers toegelaat nie. 

Belastings is in Engeland al eeue lank, vanaf die tyd van die Deense invalle, in silwermunte betaal, en alhoewel volgens die *Domesday Book* nog baie landheerlike laste met graan, heuning en ander goedere betaal is, markeer die register reeds die oorgang na geldelike belasting ("in 1066 twee vragte yster, tans 6d").

Die register is in Latyn geskryf, alhoewel daar ook terme uit die Engelse landstaal in die teks voorkom, so ook in gevalle waar daar geen Latynse ekwivalent bestaan het nie. Die outeurs het ruim gebruik gemaak van afkortings. 

Richard FitzNeal het omstreeks 1179 opgemerk dat die register in Engeland as *Domesday* (die "Laaste Oordeel") bekend gestaan het omdat sy besluite, soos dié van die Laaste Oordeel, onherroeplik was.

Die Nasionale Argiewe het in Augustus 2006 'n beperkte aanlyn-uitgawe van die *Domesday Book* beskikbaar gestel. Gebruikers moes £2 per bladsy betaal om te manuskrip te kan lees. In 2011 het gebruikers op die *Open Domesday*-webtuiste vir die eerste keer gratis toegang tot die historiese manuskrip gekry.

## Verwysings 
## Eksterne skakels 
* *The Domesday Book Online*
Nommer asseblief

**Nommer asseblief** is die naam van 'n Afrikaanse TV-reeks (1979–1980) en gelyknamige rolprent (1981).

## Hoofrolspelers 
In die rolprent:
* Marie Tjaden as Tannie met die hondjie (Mevrou Minie)
* Francis Coertze as Tant Annie
* Johan van der Merwe as Jan De Waal
* Hannah Botha as Lizzie Rademeyer
* Miems de Bruyn as Ma Kriekie De Waal
* Alex Heyns as Oom Fasie De Waal
* Zoli Marki as Seksie vrou
* Sann de Lange as Tant Betta
* Solly Oosthuizen as Freddie
* Woutrine Theron as Grieta
* Benn Potgieter as Thysie
* Klaas de Boer as Dr Hans Jonker
* Kristie Herbst as Belinda Jonker
* Hennie Smit as Dawie
* Lourens Swanepoel as Klaas Paulsen
* Yvonne van der Walt as Sannie Paulsen
* Chris van Niekerk as Kallie Rademeyer
* Lida Botha as Kato
* Johan Botha as Frans Joubert

## Sien ook 
* Lys van Afrikaanse rolprente
Lipstiek Dipstiek

**Lipstiek Dipstiek** is 'n Afrikaanse rolprent wat op 25 November 1994 uitgereik is. Die rolprent is met 'n begroting van ongeveer R1&nbsp;500&nbsp;000 in Johannesburg geskiet en het R6&nbsp;180&nbsp;917 by die loket verdien. Willie Esterhuizen het die regie en skryfwerk behartig.

## Genre 
Die rolprent is 'n komedie.

## Hoofkarakters 
* Francois Coertze as Poenie
* Julie Hartley
* Lizz Meiring as Martie
* Jozua van der Lugt as Charl
* Johan van der Merwe
* Marga van Rooy
* Julie Strydom
* Sally Campher
* Sue Pam-Grant

## Storielyn 
Die rolprent gaan oor die wedervaringe van Poenie nadat hy 'n ongelukkie met 'n sweistang gehad het. Hy beland in die hospitaal en sy troue moet uitgestel word. Intussen word hy skuldig bevind aan misdade wat hy nie gepleeg het nie. Hy beland kaal in sy sielkundige se woonstel en word amper deur haar verloofde, wat ook die prokureur is wat hom telkens aangekla het, doodgeskiet.

## Sien ook 
* Lys van Afrikaanse rolprente

## Eksterne skakels 
*
Rienie

**Rienie** is 'n Afrikaanse rolprent wat in 1980 uitgereik is. Die regisseur was Fanie van der Merwe. Die hoofrolspelers was Carel Trichardt, Johan van der Merwe en Ida Wessels.

## Genre 
Die rolprent is 'n hartseer drama met 'n gelukkige einde. Dit het geen ouderdomsperk nie.

## Hoofrolspelers 
* Carel Trichardt
* Johan van der Merwe
* Ida Wessels as Rienie
* Rika Sennett
* Siegfried Mynhardt
* Jan Bruyns as Dr. Henk Weyers

## Storielyn 
Peet en sy enigste dogter Rienie is bywoners by die ryk, maar kinderlose Karen en Riaan. Rienie geniet die lewe met Karen en Riaan en floreer op die liefde wat hulle haar gee. Maar sy mis haar pa, Peet nadat hy in 'n rehabilitasiesentrum vir sy drankverslawing opgeneem is. Na Peet se herstel keer hy na Karen terug en probeer om sy dogter teen die aankoopprys terug te koop. Karen weier egter. Hoewel onbedoeld, beïnvloed Rienie se gedrag al die mense rondom haar en sorg so vir 'n gelukkige einde.

## Sien ook 
* Lys van Afrikaanse rolprente
Fanie van der Merwe (rolprentmaker)

**Fanie van der Merwe** is 'n Suid-Afrikaanse rolprentkameraman, regisseur en vervaardiger. Hy was die regisseur van die Afrikaanse rolprent Rienie. Hy het ook verskeie dokumentêre programme, waaronder programme oor Madagaskar en Antarktika, vervaardig. Hy het verskeie pryse vir sy dokumentêre programme gewen.

Van der Merwe het sy opleiding aan die Brookes-Instituut van Kinematografie in Santa Barbara, Kalifornië ontvang. Daarna was hy 'n kameraman vir die Amerikaanse nuusdiens ABC in Denver, Colorado. Terug in Suid-Afrika was hy onder meer hoof van die rolprentskool van die Technikon Pretoria voordat hy sy eie maatskappy gestig het.

## Filmografie 
* Rienie, 1980

## Verwysings 
## Eksterne skakels 
*
Fanie van der Merwe (paralimpiese atleet)

[duimnael|Fanie van der Merwe dra [Vlag van Suid-Afrika|Suid-Afrika se vlag tydens die sluitingseremonie van die Paralimpiese Somerspele 2016 (langs die vlae van Angola en Japan)]]

**Fanie van der Merwe** OIS is 'n paralimpiese atleet van Suid-Afrika wat aan die kategorie T37-naellope deelneem. Hy het sy vaderland op die Paralimpiese Somerspele van 2008 in Beijing, op die Paralimpiese Somerspele van 2012 in Londen en op die Paralimpiese Somerspele van 2016 in Rio de Janeiro verteenwoordig.

In 2008 wen hy twee goue medaljes in die 100&nbsp;m en 200&nbsp;m T37-naellope tydens die Paralimpiese Somerspele.

Tydens die *All-Africa Games* van 2011 in Maputo wen hy 'n verdere goue medalje in die 200&nbsp;m T37-naellope.
Carel Trichardt

**Carel Trichardt** is 'n Suid-Afrikaanse akteur.

Hy was die hoof van die dramadepartement by die Universiteit van Pretoria. Aanvanklik verwerf hy bekendheid as die stem agter die kinderkarakter, *Knersis*. Hy het ook in verskeie rolprente, waaronder *Katrina*, *Kruger Miljoene* en *Kavaliers* gespeel. In 2011 ontvang Trichardt die Erepenning vir Toneel- en Verhoogkuns en die Gerhard Beukesprys van die Suid-Afrikaanse Akademie vir Wetenskap en Kuns.

## Filmografie 
* Verraaiers, 2013 (nog nie uitgereik nie) as Regter Jacobs
* *Skin*, 2008 as die magistraat
* *Catch a Fire*, 2006 as 'n Suid-Afrikaanse minister
* ''Oh Schuks ... I'm Gatvol!*, 2004
* *Rhodes* (TV-minireeks), 1996 as Paul Kruger
* *Friends*, 1993 as Rheinhart
* *The Fourth Reich*, 1990 as Meyder Leibbrandt
* *Hellgate*, 1990 as Lucas
* Liewe Hemel, Genis!, 1987 as die Portugees
* Vyfster (TV-reeks), 1984
* Rienie, 1980
* *Pour tout l'or du Transvaal* (TV-minireeks), 1979 as Van Druiden
* *Flatfoot in Africa*, 1978 as Kaptein Miller
* *Les diamants du président* (TV-minireeks), 1977
* *Härte 10* (TV-minireeks), 1975 as Abdul
* Die Afspraak, 1974
* Insident op Paradysstrand, 1973
* Die Voortrekkers, 1973
* *Pressure Burst*, 1971 as Dempsey Mans
* *Diamantendetektiv Dick Donald* (TV-reeks), 1971 as Sam Smiley
* *Stop Exchange'', 1970
* Katrina, 1969 as Mnr. Brink
* Kruger Miljoene, 1967
* Kavaliers, 1966
Bridgitte Hartley

**Bridgette Hartley** (gebore op 1 Julie 1983) is 'n Suid-Afrikaanse kanovaarder. Sy is verbonde aan TuksSport by die Universiteit van Pretoria.

Hartley se eerste Olimpiese Spele was die Somerspele van 2008 in Beijing. Hier neem sy aan die 500 m-wedvaart (K-2) deel, maar word reeds in die halfeindronde uitgeskakel.

Sy wen haar eerste brons medalje met die 1000 m-wedvaart (K-1) in 2009 by die *ICF Canoe Sprint World Championships* in Dartmouth, Kanada. Hiermee word sy die eerste persoon van beide Suid-Afrika en Afrika om 'n medalje tydens die kampioenskappe in te palm.

Sy wen 'n nog bronsmedalje tydens die Olimpiese Somerspele van 2012 in Londen in die eindstryd van die 500 m-wedvaart (K1) vir vroue.

## Verwysings 
## Eksterne skakels 
* Profiel op Canoe09.ca 
* Profile op Sports-reference.com
Drakestorm

duimnael|250px|Die Drakestorm.
Die **Drakestorm** (wat in September 2004 so gedoop is vanweë sy besonderse vorm) is ’n groot, helder en komplekse konveksiestorm in die planeet Saturnus se suidelike halfrond. Dit lyk of die storm al lank voortwoed. Dit vlam van tyd tot tyd op en produseer dramatiese wit pluime wat dan weer bedaar. Dit is ’n sterk bron van radio-emissies. 

## Verwysings
Reuters

**Reuters** is 'n internasionale nuusagentskap met meer as 2&nbsp;500 joernaliste in byna 200 lande. Hulle hoofkantoor is in Londen in die Verenigde Koninkryk.

[duimnael|links|Ingang van die Reutersgebou aan *Times Square* in [New York Stad.]]
[duimnael|links|Reuters se datasentrum in [Londen.]]
Reuters was tot 2008 'n onafhanklike maatskappy, die *Reuters Group plc*, wat ook finansiële markdata verskaf het. Sedert die *Thomson Corporation* hulle in 2008 oorgekoop het is hulle deel van *Thomson Reuters*.

Reuters is op 9 Julie 1851 in Londen deur die Joodse immigrant Paul Julius Reuter gesig. Hy was van Duitsland afkomstig en die seun van die beroemde rabbie *Reuter van Kassel*. Hy versorg finansiële beriggewing vir beurse en beleggers in Parys, Brussel en Aken. Later versorg hy ook nie-ekonomiese nuus en open kantore in ander Europese lande en die Verenigde State.

In 1925 verkry die nasionale Britse Persburo 'n meerderheidsbelang in Reuters. Tydens die Tweede Wêreldoorlog kom die neutraliteit van die persburo as gevolg hiervan onder sterk druk. Daarna word die buro in 1941 tot 'n selfstandige maatskappy omvorm.

Reuters Media voorsien tans die gedrukte pers sowel as die oudiovisuele media van artikels en verslae. Wêreldwyd het Reuters byna 200 kantore en 17&nbsp;000 werknemers. Finansiële beriggewing is steeds die nuusdiens se belangrikste fokus.

## Verwysings 
## Eksterne skakels 
*  Reuters se webtuiste
Hoërskool Kloof

**Hoërskool Kloof** is 'n openbare hoërskool in Kloof, naby Durban in KwaZulu-Natal, Suid-Afrika.

Die skool is in Februarie 1960 onder leierskap van sy eerste skoolhoof, Mnr. G. Goodwin geopen. Die eerste 127 studente het in voorafvervaardigde klaskamers op 'n tydelike ligging op die hoek van Emolweni- en Dan Pienaarstraat skoolgegaan.

## Skoolhoofde 
* Mnr. G.M.N. Goodwin (1960–1961)
* Mnr. Blake (waarnemend tot Jan 1962)
* Mnr. J.F. Dixon (Jan 1962 – Dec 1962)
* Dr G.S. Jackson (waarnemend: Jan 1963 – Julie 1963)
* Mnr. Dudley Barton (Julie 1963–1978)
* Mnr. H.M. Puzey (1979–1988)
* Mnr. Hugh Deane (1989–1994)
* Mnr. Dave Seager (1995 – Maart 2005)
* Me. Dawn A. Léfort (Maart 2005–nou)
Groot Wit Vlek

duimnael|Saturnus se Groot Wit Vlek. 
Die **Groot Wit Vlek** op Saturnus, wat dié naam gekry het na aanleiding van Jupiter se Groot Rooi Vlek, is periodieke storms wat groot genoeg is dat dit deur ’n teleskoop van die Aarde af sigbaar is. Die storms kan oor ’n gebied van verskeie duisende kilometers voorkom.

Die Cassini-wenteltuig hou die storm sedert 2010 dop. Data van die tuig af wys ’n verlies aan asetileen in die wit wolke, ’n toename van fosfien en ’n ongewone temperatuurafname in die middel van die storm. Sedert April 2011 het die storm ’n tweede uitbarsting ondergaan.

## Voorkoms 
Die verskynsel kom elke 28,5 jaar voor, wanneer Saturnus se noordelike halfrond die meeste na die son gekantel is. Die volgende is ’n lys van aangetekende waarnemings; jare met vlekke wat in die algemeen as deel van die siklus beskou word, is 1876, 1903, 1933, 1960 en 1990.

* 1876 – Waargeneem deur die Amerikaanse sterrekundige Asaph Hall. Hy het die wit vlekke gebruik om die planeet se wentelperiode vas te stel.
* 1903 – Waargeneem deur Edward Barnard van Amerika.
* 1933 – Waargeneem deur Will Hay, ’n Britse komediant en amateur-sterrekundige. 
* 1960 – Waargeneem deur J.H. Botham van Suid-Afrika.
* 1990 – Waargeneem deur Stuart Wilber, van 24 September tot einde November.
* 1994 – Bestudeer deur waarnemers op Aarde en deur die Hubble-ruimteteleskoop.
* 2006 – Waargeneem deur Erick Bondoux en Jean-Luc Dauvergne.
* 2010 – Eerste waargeneem deur Anthony Wesley.

Dit is ’n raaisel hoekom geen waarnemings voor 1876 aangeteken is nie, en stem in ’n mate ooreen met die lang tye in die 18de en 19de eeu waarin daar geen rekords van Jupiter se Groot Rooi Vlek was nie. Die Wit Vlek van 1876 was besonder prominent en sigbaar met lensopenings so klein as 60&nbsp;mm. Was vorige rekordhouding net swak, of was die 1876-vlek werklik die eerste in die tyd van teleskope? Sommige glo nie een van dié scenario's is waarskynlik nie.

## Eienskappe en oorsake 
’n "Klassieke" Groot Wit Vlek is ’n skouspelagtige verskynsel waartydens die gewoonlik vaal atmosfeer van Saturnus opgehelder word. Al die groot vlekke het in die planeet se noordelike halfrond voorgekom. Hulle begin gewoonlik as klein vlekkies, maar groei dan in lengtegrade, soos in 1933 en 1990; laasgenoemde het eindelik so lank geword dat dit die hele planeet omsirkel het. Die huidige teorie (gedeeltelik gebaseer op rekenaar-klimaatnabootsing) is dat die vlekke enorme atmosferiese opwellings is, dalk vanweë termiese onstabiliteit.

## Verwysings 
## Bronnelys 
* 

## Eksterne skakels 
*Die Groot Wit Vlek
Sunette Viljoen

**Sunette Stella Viljoen** (Rustenburg, 6 Oktober 1983) is 'n Suid-Afrikaanse atleet wat in spiesgooi spesialiseer. Sy het ook vanaf 2000 tot 2002 in internasionale krieket vir die Proteas se vrouespan gespeel. Sy verteenwoordig haar vaderland tydens die Olimpiese Speles van 2004 in Athene, 2008 in Beijing, 2012 in Londen en 2016 in Rio de Janeiro.

## Atletiek loopbaan 
Viljoen het goud gewen by die 2009 Summer Universiade byeenkoms in Belgrado met 'n afstand van 62,52 meter in die spiesgooi vir vroue. Tydens die kwalifiseringsronde het sy 'n nuwe Afrikarekord van 65,46 meter opgestel, wat haar landgenoot Justine Robbeson se rekord van 63,49 m, wat in Februarie 2008 in Potchefstroom opgestel is, oorskry. Op 14 Junie 2010 verbeter Viljoen haar eie rekord deur 66,38 m by die Josef Odložil gedenkbyeenkoms in Praag te gooi. 

Viljoen verower 'n silwermedalje tydens die IAAF Wêreldkampioenskappe in Daegu, Korea op 2 September 2011. Met 'n gooi van 68,38 m verbeter sy die Afrikarekord. Later verbeter sy weer die Afrikarekord na 69,35 m tydens die Adidas Grand Prix byeenkoms in New York in Junie 2012. Tydens die Olimpiese Spele 2012 behaal sy 'n vierde plek. 

By die 2013 Wêreldatletiekkampioenskap in Moskou het Viljoen die sesde plek behaal met 'n afstand van 63,58 meter. In 2014 was sy tweede op die Statebondspele. Later in dieselfde jaar wen sy die Afrikakampioenskappe met 'n afstand van 65,32 m. 

Tydens die Olimpiese Spele van 2016 in Rio wen sy die silwermedalje in die spiesgooi vir vroue.

## Titels 
* Afrika Kampioenskappe: Spiesgooi – 2004, 2008, 2010
* Statebondspele: Spiesgooi – 2006, 2010
* Universiade Kampioenskappe: Spiesgooi – 2009, 2011
* Suid-Afrikaanse Kampioenskappe: Spiesgooi  – 2003, 2004, 2006, 2009

## Persoonlike rekords 
## Eksterne skakels 
*  Sunette Viljoen se IAAF-profiel
*  Sunette Viljoen by CricketArchive
*  Sunette Viljoen by ESPNcricinfo
Beverwijk

**Beverwijk** is 'n stad en munisipaliteit in Midden-Kennemerland in die Nederlandse provinsie Noord-Holland. Die munisipaliteit het 39&nbsp;856 inwoners en 'n oppervlakte van 20,38 km² (waarvan 1,8&nbsp;km² water is).

Omstreeks 1640 was daar ook 'n dorp met die naam *Beverwyck* in die Nederlandse kolonie Nieu-Nederland. Hierdie dorp is later hernoem na Albany, New York Staat.

## Fotogalery 

Beverwijk Bisschoppelijke Kweekschool.jpg|Kweekskool
Beverwijk 033.JPG|Museum Kennemerland
Beverwijk wijk aan zee 019.JPG|Toring
Beverwijk wijk aan zee 021.JPG|Slot van Koninghsberghen

## Eksterne skakels 
* Die munisipaliteit se webtuiste
* Historiese Beverwijk
* Razzia Beverwijk 'n "digitale monument" vir die nazirazzia in 1944
Kloof

: *Vir die woongebied in Durban, sien Kloof, KwaZulu-Natal.*

duimnael|350px|Uitsig oor die Visrivierafgronde.
duimnael|250px|'n Kloof in Utah, VSA.

'n **Kloof** of **ravyn** is 'n rivierdal met steil (rots)wande wat deur erosie diep uitgedolwe is. Groot klowe word dikwels met die term **canyon** aangedui.

Klowe bied 'n uitstekende ligging vir die bou van 'n studam. Klowe is ook dikwels die enigste roete deur 'n bergreeks. Tydens oorloë word klowe ook dikwels vir die lê van hinderlae gebruik. As gevolg hiervan is klowe van groot strategiese belang.

Die drie langste klowe ter wêreld is:
* Yarlung Tsangpo Canyon in Tibet, met 'n lengte van 496,3&nbsp;km en 'n maksimum diepte van 5382 meter.
* Grand Canyon (Colorado) in die Verenigde State van Amerika.
* Visrivier-canyon in Namibië.

In 2013 het Amerikaanse navorsers by die Universiteit van Bristol 'n kloof onder 'n laag ys op Groenland ontdek. Die kloof is vanuit 'n vliegtuig wat die gebied met radiogolwe gekarteer het bespeur. Die kloof, wat ongeveer 'n kilometer breed is, is met 'n lengte van ongeveer 750 kilometer waarskynlik die langste ter wêreld.

## Eksterne skakels 
*
Bloedvat

regs

Die term **bloedvat** (meervoud: bloedvate) verwys na slagare, are en kapillêre vate. Die struktuur van bloedvate in die liggaam van 'n soogdier kan beskryf word as 'n netwerk van buise waardeur bloed na die res van die liggaam vervoer word.

## Arteries 
Slagare of arteries is die bloedvate wat geoksigineerde (suurstofryke) bloed weg van die hart af vervoer. Die uitsondering is die pulmonêre arterie (longslagaar), wat die enigste arterie is wat gedeoksigineerde (suurstofarme) bloed vervoer.
Bloed word onder druk van die hart in die arteries geforseer. Die wande van arteries is baie elasties en daar is geen kleppe in arteries nie. Daar is drie spierlae wat die arterie vorm, nl. die dik vesellaag buite, elastiese weefsel en spierweefsel in die middel en 'n endoteellaag binne. Arteries vertak om arteriole te vorm.

## Kappilêre Vate 
Kappilêre vate of haarbloedvaatjies is mikroskopies en word aan die einde van die  arteriole aangetref. Hulle is die kleinste van al die bloedvate en elke sel in die liggaam lê naby 'n kapillêr. Bloed vloei stadig deur hierdie bloedvate wat een sellaag dik is en bloedplasma gaan deur die wande en spasies tussen die selle in. Die plasma tussen selle word weefselvloeistof genoem. Suurstof en voedingstowwe beweeg uit die bloed na die selle terwyl koolstofdioksied en afvalstowwe uit die selle na die bloed beweeg.

## Vene 
Vene word algemeen are genoem. Vene vervoer suurstofarme boed na die hart. Die uitsondering is die pulmonêre aar wat suurstofryke bloed vervoer. Die druk by vene is baie laer as dié by arteries. Vene bestaan uit drie lae, naamlik 'n buitenste vesellaag, 'n middelste elastiese laag en 'n binneste endoteellaag. Anders as by arteries kom daar wel kleppe by vene voor.
Duim

regs|300px|duimnael|'n Maatband wat in duime uitgemerk is.
duimnael|regs|300px|'n Man se duim is ongeveer een duim breed.

'n **Duim** is 'n ou Imperiale lengtemaat. Hoewel dit met die metriese stelsel vervang is, word die duim nog in sekere Engelssprekende lande gebruik. 'n Man se duim is ongeveer een duim breed.

* 1&nbsp;duim = 25.4 millimeters
* 12&nbsp;duim = 1 Voet = 304.8 millimeters
* 36&nbsp;duim = 1 Jaard = 914.4 millimeters
* 1 meter = omtrent 39.37&nbsp;duime

Volgens ISO 31-1:1978, was die internationale simbool vir 'n duim "in" (Engels vir "*inch*") maar hierdie standaard is met ISO 31-1:1992 veroudered. Die simbool ″ (word soms met die ASCII-teken " vervang) is dikwels gebruik.

## Eksterne skakels 
*
Christo Wiese

**Christoffel H. Wiese** (gebore 10 September 1941 op Upington) is 'n Suid-Afrikaanse sakeman wat sy geld uit kleinhandel gemaak het. Hy is die voorsitter van Pepkor en het 'n beherende aandeel in Shoprite, Afrika se grootste kleinhandelaar. Hy dien in die direksie van talle maatskappye.

Hy het in 1981 Pep Stores gekoop by Renier van Rooyen.

Wiese het aan die Universiteit Stellenbosch studeer en 'n B.A.-   en 'n LL.B.-graad verwerf en 'n eredoktorsgraad in die  handelswetenskappe ontvang.

Hy is getroud met Caro, dogter van die politikus wyle Japie Basson, en het drie kinders.

## Verwysings
Bermudadriehoek

duimnael|regs|300px|Kaart van die Bermudadriehoek

Die **Bermudadriehoek** (ook bekend as die **Duiwel se Driehoek**) is 'n denkbeeldige driehoek tussen Miami, die Bermuda-eilande en Puerto Rico. Die gebied strek oor 4 miljoen vierkante kilometer in die westelike deel van die Atlantiese Oseaan. Dit het vanaf die middel van die 20ste eeu bekend geword vir die skynbaar misterieuse verdwyning van verskeie vaar- en vliegtuie.

Outeurs van populêre lektuur skryf hierdie verdwynings aan paranormale verskynsels of moontlike aktiwiteite van buiteaardse besoekers toe. Van die beweerde gebeure sluit in vliegtuie wat verdwyn sonder om per radio om hulp te roep, skepe wat spoorloos verdwyn of selfs later sonder hulle bemanning gevind word, en kompasse wat rigting verloor.

Gedokumenteerde bewyse dui daarop dat 'n beduidende persentasie van die voorvalle onwaar, onakkuraat of deur latere skrywers ingekleur is. Talle amptelike liggame het aangedui dat die aantal en aard van die verdwynings in die streek soortgelyk aan dié in enige ander gebied ter see is.

## Oorsprong 
Die vroegste voorstel van ongewone verdwynings in die Bermuda-omgewing het in 'n artikel deur Edward Van Winkle Jones  op 17 September 1950 in die Miami Herald (Associated Press) verskyn. Twee jaar later het die tydskrif Fate die artikel deur George Sand "Sea Mystery at Our Back Door" gepubliseer, wat die verlies van verskeie vliegtuie en skepe insluit, insluitend die verlies van Flight 19 (Vlug 19 en 'n groep vyf Amerikaanse vloot *Grumman TBM Avenger*-torpedo-bomwerpers op 'n opleidingsmissie. Sand se artikel was die eerste om die nou bekende driehoekige gebied waar die verliese plaasgevind het, uit te lê. 

Vlug 19 alleen sou weer behandel word in die April 1962 uitgawe van die Amerikaanse tydskrif "American Legion". Daarin het die skrywer Allan W. Eckert geskryf dat die vlugleier gesê het: "Ons gaan witwater binne, niks lyk reg nie. Ons weet nie waar ons is nie, die water is groen, geen wit nie." Hy het ook geskryf dat amptenare by die Vloot-raad van ondersoek gesê het dat die vliegtuie "na Mars gevlieg het". Sand se artikel was die eerste wat 'n bonatuurlike element in die Vlug 19-voorval voorgehou het.

In Februarie 1964 het Vincent Gaddis 'n artikel met die naam "The Deadly Bermuda Triangle" in die tydskrif *Argosy* geskryf waarin gesê word dat Vlug 19 en ander verdwynings deel vorm van 'n patroon van vreemde gebeure in die streek. Die volgende jaar het Gaddis hierdie artikel uitgebrei in 'n boek, "Invisible Horizons."

Ander skrywers het uitgebrei oor Gaddis se idees: John Wallace Spencer ("Limbo of the Lost", 1969 en 1973); Charles Berlitz ("The Bermuda Triangle", 1974); Richard Winer ("The Devil's Triangle", 1974), en vele ander.  Almal van hulle hou by sommige van dieselfde bonatuurlike elemente soos deur Eckert uiteengesit is. 

## Sien ook 
* Bennington-driehoek

## Verwysings
Brian Joubert

duimnael|regs|250px|Brian Joubert by die 2010 Wêreldkampioenskap.

**Brian Joubert** (* 20 September 1984) is 'n Franse sierskaatser. Hy is die 2007 Wêreldkampioen, drievoudige Europese kampioen (2004, 2007 en 2009), agtvoudige Franse Nasionale Kampioen (2003-2008, 2011 en 2012), en die 2006-7 Grand Prix-kampioen. In totaal is hy 'n sesvoudige wêreldmedaljewenner en tienvoudige Europese medaljewenner.
Kloof, KwaZulu-Natal

**Kloof** is 'n boomryke, middelklas na gegoede woonbuurt en klein dorpie, wat die kleiner gebied van **Everton** insluit, in die groter Durban area van eThekwini in KwaZulu-Natal, Suid-Afrika.

Die naam verwys na 'n diep kloof wat deur die Molweni-stroom (die stroom van hoë klowe) uitgekerf is. Hierdie kloof is in die nabygeleë Krantzkloof-natuurreservaat geleë wat 4,47 vierkante kilometer (1,73 vierkante myl) groot is. Die Umbilorivier ontspring in die buurt.

Kloof strek vanaf die bokant van Field's Hill en grens aan Winston Park, Gillitts, Forest Hills en Hillcrest. Hierdie woonbuurte is gesamentlik bekend as die *Upper Highway Area* of die Buitenste Weste van Durban.

Die M13-hoofweg (gebou in die 1940's), op die roete van die Comrades-maraton, sny deur Kloof. Sedert 1924 hardloop deelnemers jaarliks in Junie hier verby op die 90&nbsp;km lange ultramaraton tussen Pietermaritzburg en Durban.

Dit is grotendeels 'n wit Engelssprekende gebied. Kloof beskik oor verskeie luukse winkelsentrums en die *Kloof Country Club*, wat in 1927 gestig is. Dit is bekend as 'n misgordel met kronkelende paaie en wonings wat deur bome omring is.

## Sien ook 
* Hoërskool Kloof
* Lys van dorpe in Suid-Afrika

## Verwysings 
## Eksterne skakels 
* Kloof se gemeenskap
Elbe-Elster

**Elbe-Elster** (Duits amptelik: *Landkreis Elbe-Elster*) is 'n administratiewe distrik in die suide van die Duitse deelstaat Brandenburg. Dit is na die twee belangrikste riviere in die gebied, Elbe en Elster, vernoem. Elbe-Elster is in Desember 1993 gevorm toe drie kleiner voormalige distrikte - Herzberg, Bad Liebenwerda en Finsterwalde - saamgesmelt het.

## Eksterne skakels
Ozzy Osbourne

**John Michael "Ozzy" Osbourne** (3 Desember 1948 – 22 Julie 2025) was 'n Engelse *heavy metal*-sanger en liedjieskrywer, wie se musikale loopbaan oor 40 jaar gestrek het. Osbourne het na vore gekom as die hoofsanger van die Engelse groep Black Sabbath, wie se donker en harde klank bygedra het tot die *heavy metal*-genre. Danksy Black Sabbath se donker styl het Osbourne bekend geword as die *Prins van Duisternis*. Osbourne was ook bekend as die *Godfather van heavy metal*.

In die vroeë 2000's het Osbourne sy loopbaan uitgebrei toe hy 'n ster in sy eie werklikheidsvertoning, *The Osbournes* geword het, saam met sy vrou Sharon en twee van hul drie kinders, Kelly en Jack. 'n Dokumentêre program oor sy lewe en loopbaan, *God Bless Ozzy Osbourne*, is in April 2011 by die Tribeca-filmfees vertoon en is in November 2011 op DVD vrygestel. Osbourne het multi-platinum status bereik as 'n solo-kunstenaar en met Black Sabbath, en het meer as 100 miljoen albums wêreldwyd verkoop.

## Ateljeealbums 
* Blizzard of Ozz (1980)
* Diary of a Madman (1981)
* Bark at the Moon (1983)
* The Ultimate Sin (1986)
* No Rest for the Wicked (1988)
* No More Tears (1991)
* Ozzmosis (1995)
* Down to Earth (2001)
* Under Cover (2005)
* Black Rain (2007)
* Scream (2010)
* Ordinary Man (2020)
* Patient Number 9 (2022)

## Verwysings 
## Eksterne skakels
Sjeikh Hasina

**Sjeikh Hasina Wajed** (Bengaals:  শেখ হাসিনা, gebore op 28 September 1947) is 'n Bangladesjiese politikus. Sy was van 23 Junie 1996 tot 15 Julie 2001 en weer van 6 Januarie 2009 tot 5 Augustus 2024 die eerste minister van Bangladesj. In November 2025 is sy deur die Internasionale Misdaadtribunaal (Bangladesj) ter dood veroordeel. 

## Lewe 
Sjeikh Hasina is 'n dogter van Sheikh Mujibur Rahman, die stigter van Bangladesj. Tydens die militêre staatsgreep op haar vader op 15 Augustus 1975 ontsnap sy en haar suster Sjeikh Rehana die dood, in teenstelling met haar ander familielede, omdat hulle op daardie oomblik in Duitsland was.

Sjeikh Hasina neem in 1981 die leierskap oor van die Bangladesj Awami Liga, wat toe in die opposisie was.

Nadat sy altesaam meer as 20 jaar gedien het, is sy die langsdienende eerste minister in die geskiedenis van Bangladesj. Haar premierskap het in selfopgelegde ballingskap geëindig op 5 Augustus 2024 ná 'n reeks gewelddadige betogings in 2024.

Op 17 November 2025 is Hasina skuldig bevind aan misdade teen die mensdom en tot die doodstraf gevonnis. Dit is egter onseker of sy wel tereggestel sal word, aangesien sy nou in Indië woon.

## Bronne
* 

## Verwysings
Košice

**Košice** is die tweede grootste stad in Slowakye en die grootste in Oos-Slowakye. Dit is tans (2013) saam met Marseille die kulturele hoofstad van Europa.

## Besonderhede 
Košice het 'n oppervlakte van 242&nbsp;768&nbsp;km2 en 'n bevolking van 240&nbsp;688, met 'n digtheid van 991,43 inwoners per vierkante meter. Dit is naby die grens met Hongarye geleë.

Daar is verskeie toeriste-attraksies; die belangrikstes is die St. Elisabeth-katedraal en Kapel van St. Michael. Ander geboue en monumente van belang is die ou stadsaal, die Ou Universiteit, Vryheidsplein en ’n aantal Oos-Slowaakse galerye en museums.

Die stad is aan die Hornád-rivier geleë. Die naburige stede is Prešov, Rožňava en Michalovce. Die huidige burgemeester is Richard Raši.

## Vervoer 
Die vervoerstelsel in Košice bestaan uit onder meer busse en trems. Dit word per treinspoor met verskeie ander stede verbind en die D1-snelweg verbind dit met Prešov. Die stad het ook ’n lughawe.
Sino-atriale knoop

duimnael|Die SA-knoop is op die diagram as **1** gemerk.
Die **sino-atriale knoop** (SA-knoop) is 'n groep spesiaal aangepaste spierselle van die hart. Die SA-knoop word in die wand van die regteratrium naby die opening van die superior vena cava aangetref. (Die regteratrium is die boonste regter-hartkamer.) Die SA-knoop word die pasaangeër van die hart genoem en die sametrekkingsgolf van elke hartklop begin daar. Die hartritme word in die SA-knoop bepaal en verskil namate die behoeftes van die liggaam verander. Die spesiale spierselle van die SA-knoop kan deur beide senuwee- en chemiese prikkels beïnvloed word.

## Eksterne skakels
2012 Curriebeker Premierafdeling

Die **2012 Absa Curriebeker** kompetisie is vanaf 10 Augustus tot 27 Oktober 2012 gespeel. Die Curriebeker is ’n jaarlikse rugbykompetisie wat tussen provinsiale spanne in Suid-Afrika uitgespook word. Dit was die 73ste seisoen van die kompetisie sedert dit vir die eerste keer in 1889 gespeel is.

Die Goue Leeus was die verdedigende kampioene.  Hulle het die Natalse Haaie met 42–16 in die 2011 Curriebeker Premierafdeling op Coca-Cola Park verslaan.  Die eindstryd is op 27 Oktober 2012 beslis tussen die Natalse Haaie en die Westelike Provinsie met die Westelike Provinsie wat die titel gewen het.

## Tabel 
### Tabel notas 
* Pos = Tabel Posisie
* +/- = Punteverskil (Die totaal van *Punte Vir* minus *Punte Teen*)
* BP  = Bonuspunt
** Spanne kan tot twee bonuspunte in ’n rondomtaliewedstryd verdien.  Een bonuspunt word toegeken vir ’n span wat vier of meer drieë gedruk het in een wedstryd, ongeag die uitslag van die wedstryd.  ’n Bonuspunt word ook toegeken aan die verloorspan as daardie span met 7 of minder punte verloor.  Slegs die verloorspan kan ’n maksimum van 2 bonuspunte verkry.

## Wedstryddatums 
### Week 1 
### Week 2 
### Week 3 
### Week 4 
### Week 5 
### Week 6 
### Week 7 
### Week 8 
### Week 9 
### Week 10 
### Uitspeelwedstryde 
#### Halfeindronde 
#### Eindronde 
## Promosie-/Relegasiewedstryde 
### Tabel 
|-
!bgcolor="#efefef" width="20" |
!bgcolor="#efefef" width="250"|Span
!bgcolor="#efefef" width="20" |Gespeel
!bgcolor="#efefef" width="20" |Gewen
!bgcolor="#efefef" width="20" |Gelykop
!bgcolor="#efefef" width="20" |Verloor
!bgcolor="#efefef" width="20" |Punte vir
!bgcolor="#efefef" width="20" |Punte teen
!bgcolor="#efefef" width="20" |Punterverskil
!bgcolor="#efefef" width="20" |Drieë vir
!bgcolor="#efefef" width="20" |Drieë teen
!bgcolor="#efefef" width="20" |Drie-bonus
!bgcolor="#efefef" width="20" |Verloor-bonus
!bgcolor="#efefef" width="20" |Punte
|- bgcolor=#D0F0C0 align=center
| 1 || align=left | Cheetahs || 2 || 2 || 0 || 0 || 69 || 20 || +49 || 9 || 2 || 1 || 0 || **9**
|- bgcolor=#FFFFFF align=center
| 2 || align=left | OP Kings || 2 || 0 || 0 || 2 || 20 || 69 || −49 || 2 || 9 || 0 || 0 || **0**
|-|align=left|
|colspan="14" style="border:0px"| Die span wat bo eindig kwalifiseer om aan die 2013 Curriebeker Premierafdeling deel te neem.Die ander span kwalifiseer vir die 2013 Curriebeker Eerste Afdeling.**Verduideliking van punte:***4 punte vir ’n wen*2 punte vir gelykop*1 bonuspunt vir verloor met sewe of minder punte*1 bonuspunt vir vier of meer drieë in ’n wedstryd
|}

### Wedstryde 
## Spelerstatistieke 
### Voorste driedrukkers 
### Voorste puntemakers
Duinegifboom

Die **duinegifboom** (*Acokanthera oblongifolia*) is 'n klein boompie wat voorkom aan die ooskus van Suid-Afrika. Dit kom ook in Eswatini en die suide van Mosambiek voor. Die boom het donker, leeragtige, blinkgroen blare met 'n prominente middelnerf en het dra ook soetgegeurde wit blomme in trosse op die blaarbasis. Die vrugte is vlesig, bessieagtig en rooi tot swart van kleur. Die plant bevat melksap wat uiters giftig is en vee vrek daarvan. Dié sap was gebruik vir gifpyle. Voëls en vlermuise eet wel die vrugte.

## Fotogalery 

Acokanthera oblongifolia 02.jpg|Blomme
Acokanthera oblongifolia 04.jpg|Vrugte

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* Gids tot die Kusgebiede van Suid-Afrika. Jacana Media. 2007. 
* REDLIST Sanbi
* Plants of the World Online

## Eksterne skakels
Biesdorf

**Biesdorf** is 'n stadsdeel in die Berlynse distrik Marzahn-Hellersdorf wat in Oktober 1920 by Berlyn ingesluit is. In Biesorf en die aangrensende stadsdele Kaulsdorf en Mahlsdorf is die grootste samehangende gebied met enkel- en tweegesinshuise in Duitsland geleë.
Chan Santokhi

**Chandrikapersad Santokhi** (3 Februarie 1959 - 30 Maart 2026), ook bekend as **Chan Santokhi**, was 'n Surinaamse politikus en voormalige hoof van polisie. Hy het van 2020 tot 2025 as president van Suriname gedien.

## Kinderjare 
Chan Santokhi is op 3 Februarie 1959 in Lelydorp gebore in die distrik Suriname (nou bekend as die distrik Wanica).

## Minister van Justisie 
In September 2005 is Santokhi ingehuldig as Minister van Justisie en Polisie namens die Vooruitstrevende Hervormings Partij (VHP).

## Voorsitter van die Vooruitstrevende Hervormings Partij 
Op 3 Julie 2011 is Santokhi verkies tot voorsitter van die **Vooruitstrevende Hervormings Partij** (VHP).

## Verwysings 
## Eksterne skakels
Duineghwarrie

Die **duineghwarrie** (*Euclea racemosa*) is 'n boom wat aan die suid- en ooskus van Suid-Afrika voorkom. Dit groei op duine en is 'n kusbos. In Engels staan die boom bekend as *Dune Guarrie*. Die plant is ook inheems in Comore-eilande, Demokratiese Republiek die Kongo, Djiboeti, Egipte, Eritrea, Eswatini, Ethiopië, Jemen, Kenia, Malawi, Mosambiek, Oman, Rwanda, Somalië, Soedan, Tanzanië, Uganda, Zambië en Zimbabwe.

## Infraspesies 
Die spesie het ses infraspesies:
* *Euclea racemosa subsp. bernardii* F.White
* *Euclea racemosa subsp. macrophylla* (E.Mey. ex A.DC.) F.White
* *Euclea racemosa subsp. racemosa*
* *Euclea racemosa subsp. schimperi* (A.DC.) F.White
* *Euclea racemosa subsp. sinuata* F.White
* *Euclea racemosa subsp. zuluensis* F.White

## Fotogalery 

Euclea racemosa - Sea Guarrie Tree - flowers 6.JPG|Bloeiwyse van die Duineghwarrie
Euclea racemosa - Sea Guarrie Tree - berries 7.JPG|Kenmerkende veelkleurige bessies
Euclea racemosa - Sea Guarrie Tree - berries 2.JPG|Bessies van naderby
Euclea racemosa - Dune Guarrie hedge - Cape Town 3.JPG|Aangewend vir verskansing langs pad
Euclea racemosa - Sea Guarrie hedge - Cape Town 2.JPG|Ruwe verskansing in Kaapstad

## Sien ook 
* Alfabetiese lys van Suid-Afrikaanse bome

## Bronnelys 
* Gids tot die Kusgebiede van Suid-Afrika. Jacana Media. 2007. 
* Plants of the World Online
* REDLIST Sanbi
Grootblaardrakeboom

Die **grootblaardrakeboom** (*Dracaena aletriformis*) is 'n klein boompie wat voorkom aan die ooskus van Suid-Afrika en is 'n kusbos. In Engels staan die boom bekend as *Large-leaved dragon tree*. Dit is ook inheems in Eswatini, Kenia, Mosambiek en Tanzanië. 

## Galery 

Dracaena aletriformis young.JPG|'n Jong plantjie.
Dracaena aletriformis hanging fruit.JPG|Sade van 'n Grootblaardrakeboom.
Dracaena aletriformes group.JPG|Grootblaardrakebome wat in 'n sandduin groei.

## Sien ook 
* Alfabetiese lys van Suid-Afrikaanse bome

## Bronnelys  
* Gids tot die Kusgebiede van Suid-Afrika. Jacana Media. 2007. 
* Plants of the World Online
* REDLIST Sanbi
Afrikaanse alikreukel

Die **Afrikaanse alikreukel** (*Afrolittorina africana*) is 'n seeslak (gastropode) wat aan die hele kuslyn van Suid-Afrika voorkom en word tot 1&nbsp;cm in deursnee. Die skulp is glad, gedraai met 'n kort gepunte toring en is blougrys met 'n bruin opening. Op die opening is 'n operkulum. Dit kom voor in die tussengetysone.

## Bron 
* Gids tot die Kusgebiede van Suid-Afrika. Jacana Media. 2007.
Idioom

duimnael|120px|Sy praat 'n hond uit 'n bos uit.

'n **Idioom** is 'n vaste spreekwoord of segswyse wat eie is aan 'n spesifieke taal, streek of volksgroep. Idiome het gewoonlik 'n dieper betekenis wat uit die tradisies, geskiedenis en leefwyse van 'n volk gegroei het. Dit is nie altyd moontlik om die betekenis van 'n idioom uit die woorde af te lei nie, omdat dit baie op figuurlike spraak berus. Vir die rede kan idiome ook nie direk van een taal in 'n ander vertaal word sonder om die betekenis daarvan in ag te neem nie.

Afrikaans, as taal, is besonder ryk aan idiome. Idiome in Afrikaans is nie noodwendig in Engels of in ander tale beskikbaar nie. Die omgekeerde is egter ook waar. Direkte vertaling van idiome kan tot foutiewe (en soms komiese) vertalings lei. As voorbeeld: "Jan skiet 'n kat" beteken nie noodwendig dieselfde as "*Jan shoots a cat*" nie, maar moet na gelang van die konteks eerder vertaal word as "*Jan is vomiting*".

## Voorbeelde 
Enkele voorbeelde van idiome:

## Verwysings 
## Eksterne skakels 
* 
* Idiome op gesegdes.co.za
* Idiome op wiktionary.org
* https://maroelamedia.co.za/kategorie/afrikaans/idiome-en-uitdrukkings/
Molkrap

Die **Molkrap** (*Emerita austroafrica*) is 'n ongewerwelde seediertjie wat aan die ooskus van Suid-Afrika voorkom. Die diertjie is tussen 2.5.tot 2.5cm groot en leef in die tussengetysone op sandstrande. Die diertjie is plat met 'n vaatjievormige lyf en lang voelers - so lank soos die lyf. Die diertjie is 'n filtervoerder; dit gebruik die lang voelers om klein organismes uit die water te filtreer. Wanneer dit bedreig word grawe die diertjie vinnig in die nat sand in om weg te kruip.

## Bron 
* Gids tot die Kusgebiede van Suid-Afrika. Jacana Media. 2007. 

## Eksterne skakel 
* http://www.sealifebase.org/summary/Emerita-austroafricana.html
Gewone sandgarnaal

Die **Gewone sandgarnaal** (*Callianassa kraussi*), ook bekend as die *pienkgarnaal* kom aan die hele kuslyn van Suid-Afrika voor. Die ongewerwelde diertjie word tot 6&nbsp;cm lank en is deurskynend en pienk-ornaje van kleur. Dit het een vergrote wit knyper. Dit leef in sandstrande en riviermondings. Hulle grawe 'n diep gat om in te woon en filtreer kos uit die water wat in die gat invloei. In Engels staan die diertjie bekend as *pink ghost shrimp*, *pink prawn* of *sand prawn*.

## Bron 
* Gids tot die Kusgebiede van Suid-Afrika. Jacana Media. 2007.
Strandspringer

Die **Strandspringer** (*Talorchestia capensis*) is 'n amfipood wat aan die hele kuslyn van Suid-Afrika voorkom. Die ongewerwelde diertjie word tot 2&nbsp;cm lank en is marmerwit. Die laaste drie paar pote is lank en staan sywaarts en die mannetjie het kenmerkend drie groot gryp kloue. Die diertjie leef langs die opdrifsellyn op sandstrande en hulle vreet snags seewier.

## Bron 
* Gids tot die Kusgebiede van Suid-Afrika. Jacana Media. 2007.
Mars-verkenningswenteltuig

Die **Mars-verkenningswenteltuig** (Engels: *Mars Reconnaissance Orbiter*) is ’n veeldoelige NASA-ruimtetuig wat om die planeet Mars wentel. Dit is op 12 Augustus 2005 gelanseer en het op 10 Maart 2006 om Mars begin wentel. Dit word as 'n suksesvolle sending beskou wat die oorspronklike missiedoelwitte en -lewensduurte ver oortref het. Na twintig jaar is dit steeds funksioneel en lewer noodsaaklike data, wat dit een van Mars se langsdienende wenteltuie maak. Lockheed Martin Space in Denver het die tuig gebou, en lewer noodsaaklike bedryfsondersteuning. NASA se Jet Propulsion Laboratory in Suid-Kalifornië doen die projekbestuur namens NASA se Wetenskapmissiedirektoraat in Washington, as 'n komponent van NASA se Mars-verkenningsprogramportefeulje.

## Toerusting
Die tuig is toegerus met 'n hoëresolusie HiRISE-afbeelder wat besonderhede van Mars se oppervlak soos watergevormde minerale en potensiële landingsplekke openbaar. Die diep-penetrerende SHARAD-radar karteer ondergrondse waterys en geologiese kenmerke, wat wetenskaplikes se kennis rakende vorige water, klimaat en die planeet se lewens- en bewoningspotensiaal verbeter. Verder verskaf die tuig ook belangrike data-oordrag vir ander missies om 'n tipe van "interplanetêre internet" te vorm.

## HiRISE-afbeelder
duimnael|regs|250px|'n Foto van die HiRISE-kamera wat met hoogtedata gekombineer is. Navorsers se aandag is op die kanale gevestig wat deur oorstromings na en van die bekken van Jezero-krater uitgekerf is.
HiRISE, kort vir High Resolution Imaging Science Experiment, is deur Ball Aerospace & Technologies Corp. in Boulder, Colorado, gebou en word deur die Universiteit van Arizona in Tucson bedryf. Hierdie hoëresolusie-eksperimentkamera kan oppervlakkenmerke so breed as 'n etenstafel raaksien, en besonder gedetailleerde foto's vaslê wat geologie karteer, waterverwante minerale identifiseer en veilige landingsplekke vir verkenningstuie vind. Dit kan Mars in groter detail besigtig as wat voorheen moontlik was, en 'n nadere blik is op vars Mars-kraters, alluviale waaiers, duinvorming, ysafsettings, viskose vloeikenmerke en putte van breksieklast-gesteentes verkry. Teen einde-2025 het die kamera meer as 100&nbsp;000 fotos van die Marsoppervlak geneem.

Beeldteikens is deur die breër wetenskapgemeenskap gekies, en data is vinnig via die Universiteit van Arizona vrygestel. Die kamera kon die dinamiese aard van sekere areas uitlig, soos "duinvelde wat saam met die wind marsjeer" en "sneeu wat teen steil hellings afstort." Die 100&nbsp;000ste beeld is op 7 Oktober 2025 verkry, nadat 'n hoërskoolleerling via die HiWish-webwerf 'n gebied suidoos van Jezero-krater in die vulkaniese Syrtis Major-area as onderwerp voorgestel het. Die plaaslike basaltvlaktes en oorliggende duine is hier vasgevang. Die beelde word ook met hoogtedata gekombineer om virtuele oorvlugvideos te produseer.

## SHARAD-radar
Hierdie radar dring die oppervlak binne. Dit onthul en karteer begrawe waterys en lae rots en stof. Daar bestaan spesifiek belangstelling in moontlike ondergrondse mere by die Suidpool.

## Verwysings
Seewierstrandspringer

Die **Seewierstrandspringer** (*Hyale grandicornis*) is 'n klein seediertjie (amfipood) wat langs die hele kuslyn van Suid-Afrika voorkom en word tot 1&nbsp;cm lank. Die diertjie leef op rotsagtige strande in die hoër tussengetysone. Die diertjie is groen of bruin van kleur met wit kolle langs die sye. Die eerste paar voelers is baie langer as die tweede paar en die mannetjie het vergrote knypers. Hulle wei op seewier.

## Bron 
* Gids tot die Kusgebiede van Suid-Afrika. Jacana Media. 2007.
2001 Mars Odyssey

**2001 Mars Odyssey** is ’n verkenningstuig wat om die planeet Mars wentel. Dit is op 7 April 2001 gelanseer en het op 24 Oktober 2001 om Mars begin wentel.